smcproject/ml-wiki-sentences huggingface dataset:
പ്രസിഡൻ്റ്, സ്റ്റേറ്റ് സ്കൂൾ കൗൺസിൽ അസോസിയേഷൻ മഹിളാ കോൺഗ്രസ് സംസ്ഥാന ജനറൽ സെക്രട്ടറി യൂത്ത് കോൺഗ്രസ് സംസ്ഥാന ജനറൽ സെക്രട്ടറി കെ.എസ്.യു സംസ്ഥാന കമ്മിറ്റിയംഗം കെ.എസ്.യു യൂണിറ്റ് പ്രസിഡൻ്റ് (എസ്.എൻ മെൻസ്, കൊല്ലം) കെ.എസ്.യു യൂണിറ്റ് ജനറൽ സെക്രട്ടറി (എസ്.എൻ മെൻസ്, കൊല്ലം) സ്കൂൾ ലീഡർ - (1986 കൊല്ലം പുന്നക്കോട് സെൻ്റ് തോമസ് ഹൈസ്കൂൾ) അവലംബം
മഹാത്മാഗാന്ധി സർവ്വകലാശാലയുടെ കീഴിലുള്ള കോളേജുകളുടെ പട്ടിക കോളേജിന്റെ പേര് മേൽവിലാസം ജില്ല ഉടമസ്ഥത സ്ഥാപിത വർഷം പഠിതാക്കൾ ചിത്രം സി എം എസ്സ് കോളേജ് ചാലുകുന്ന്, കോട്ടയം കോട്ടയം മധ്യകേരള മഹാ ഇടവക 1817 സംയുക്തം ചിത്രം ബസേലിയസ് കോളേജ് കളക്ട്രേറ്റ്, കോട്ടയം കോട്ടയം മാർത്തോമ സഭ 1956 സംയുക്തം ചിത്രം ബി സി എം കോളേജ് കോട്ടയം കോട്ടയം കോട്ടയം രൂപത 1956 വനിത ചിത്രം എസ്സ് ബി  കോളേജ് ചങ്ങനാശ്ശേരി കോട്ടയം ചങ്ങനാശ്ശേരി രൂപത 1956 ആൺ ചിത്രം സെന്റ് തോമസ് കോളേജ് അരുണാപുരം, പാല കോട്ടയം പാലാ രൂപത 1956 ആൺ ചിത്രം
മഹാദേവപ്പ രാംപുരെ മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/Mahadevappa_Rampure_Medical_College
ഇന്ത്യയിലെ കർണാടകയിലെ ഗുൽബർഗയിലുള്ള ഒരു അർദ്ധ സർക്കാർ മെഡിക്കൽ കോളേജാണ് മഹാദേവപ്പ രാംപുരെ മെഡിക്കൽ കോളേജ് (എംആർഎംസി).
ബാംഗ്ലൂരിലെ രാജീവ് ഗാന്ധി യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തതാണ് ഈ കോളേജ്.
ഹൈദരാബാദ് കർണാടക എഡ്യൂക്കേഷൻ സൊസൈറ്റി 1963-ൽ എംആർഎംസി സ്ഥാപിക്കുകയും 1967 ജനുവരിയിൽ ബസവേശ്വര് ടീച്ചിംഗ് ആൻഡ് ജനറൽ ഹോസ്പിറ്റൽ തുറക്കുകയും ചെയ്തു.
1972  ൽ മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരം കോളേജിന് ലഭിച്ചു.
ക്ലബ്ഫൂട്ട് ചികിത്സ
ക്ലബ്‌ഫൂട്ട് എളുപ്പത്തിൽ കണ്ടെത്തുകയും ചെലവുകുറഞ്ഞ രീതിയിൽ സുഖപ്പെടുത്തുകയും ചെയ്‌തിട്ടും ശാശ്വത വൈകല്യത്തിന് കാരണമാകുമെന്ന് തിരിച്ചറിഞ്ഞ കോളേജ്, CURE ഇന്റർനാഷണൽ ഇന്ത്യ ട്രസ്റ്റുമായി ചേർന്ന് 2011 ൽ ക്ലബ് ഫൂട്ടിന് സൗജന്യ ചികിത്സ വാഗ്ദാനം ചെയ്തു.
പോൺസെറ്റി രീതി ഉപയോഗിച്ച്, കോളേജിലെ CURE Clubfoot ക്ലിനിക്ക് ആദ്യ വർഷം 80 കുട്ടികളെ ചികിത്സിച്ചു.
ടീച്ചിംഗ് ഹോസ്പിറ്റൽ
ഗുൽബർഗയിലെ ജില്ലാ ജനറൽ ആശുപത്രിയിലായിരുന്നു തുടക്കത്തിൽ ക്ലിനിക്കൽ പരിശീലനം.
2005 മുതൽ, മെഡിക്കൽ കൗൺസിൽ ഓഫ് ഇന്ത്യയുടെ ആവശ്യകതകൾ നിറവേറ്റുന്നതിനായി എല്ലാ ക്ലിനിക്കൽ അധ്യാപന പ്രവർത്തനങ്ങളും ബസവേശ്വര ടീച്ചിംഗ് ആൻഡ് ജനറൽ ഹോസ്പിറ്റൽ, ഗുൽബർഗ, സംഗമേശ്വര് ടീച്ചിംഗ് ഹോസ്പിറ്റൽ എന്നിവ നടത്തുന്ന ആശുപത്രികളിലേക്ക് മാറ്റി.
വകുപ്പുകൾ അനാട്ടമി ശരീരശാസ്ത്രം ബയോകെമിസ്ട്രി ഫാർമക്കോളജി പത്തോളജി മൈക്രോബയോളജി ഫോറൻസിക് മെഡിസിൻ കമ്മ്യൂണിറ്റി മെഡിസിൻ ജനറൽ മെഡിസിൻ മനഃശാസ്ത്രം ക്ഷയരോഗവും നെഞ്ചുരോഗങ്ങളും ത്വക്ക് വെനീറൽ രോഗം പൊതു ശസ്ത്രക്രിയ ഓർത്തോപീഡിക്‌സ് നേത്രചികിത്സ ഇ എൻ ടി റേഡിയോളജി അനസ്തേഷ്യോളജി പീഡിയാട്രിക്സ് ഒബ്‌സ്റ്റെട്രിക്‌സ് ഗൈനക്കോളജി ശ്രദ്ധേയരായ പൂർവ്വ വിദ്യാർത്ഥികൾ വൈ‌.
എസ്. രാജശേഖര റെഡ്ഡി , ആന്ധ്രാപ്രദേശ് മുൻ മുഖ്യമന്ത്രി ശരൺപ്രകാശ് പാട്ടീൽ, മുൻ മന്ത്രി ഡോ ചന്ദ്രശേഖർ പാട്ടീൽ, എം.എൽ.സി ഡോ നീരജ് പാട്ടീൽ, ലാംബെത്ത് മുൻ മേയർ ശരൺ പാട്ടീൽ, സ്പർഷ് ഗ്രൂപ്പ്സ് ഓഫ് ഹോസ്പിറ്റൽ ചെയർമാൻ ഡോ അവലംബം
മഹാനഗർ ടെലിഫോൺ നിഗം ലിമിറ്റഡ് ഇംഗ്ലീഷ് വിലാസം https://ml.wikipedia.org/wiki/Mahanagar_Telephone_Nigam_Limited
ഡൽഹി ആസ്ഥാനമാക്കി പ്രവർത്തിക്കുന്ന ഒരു ഭാരതീയ സർക്കാർ വാർത്താവിനിമയ സേവനദാതാവാണ് മഹാനഗർ ടെലിഫോൺ നിഗം ലിമിറ്റഡ് .
മെട്രോ നഗരങ്ങളായ ഡൽഹി, മുംബൈ എന്നിവടങ്ങളിലാണ്‌ സേവനം നൽകുന്നത്.
ആദ്യകാലത്ത് സ്വതന്ത്ര കമ്പനി ആയിട്ടാണ് രൂപീകരിക്കപ്പെട്ടെങ്കിലും 2019 പ്രഖ്യാപിക്കപ്പെട്ട ഉണർവ് പദ്ധതി പ്രകാരം സർക്കാർ ഉടമസ്ഥതയിൽ തന്നെ ഉള്ള ഭാരത് സഞ്ചാർ നിഗം ലിമിറ്റഡിന്റെ ഉപകമ്പനി ആയിട്ട് മാറി ആണ് ഉടമസ്ഥർ .
കൂട്ടുകമ്പനികൾ യുണൈറ്റഡ് ടെലികോം ലിമിറ്റഡ് മഹാനഗർ ടെലിഫോൺ മൌറീഷ്യസ് ലിമിറ്റഡ് എം.ടി.എൻ.എൽ. - എസ്.ടി.പി.ഐ. സർവീസസ് ലിമിറ്റഡ് മിലേനിയം ടെലികോം ലിമിറ്റഡ് അവലംബം പുറത്തേക്കുള്ള കണ്ണികൾ MTNL Corporate Official site Archived 2005-05-19 at the Wayback Machine .
MTNL Delhi Official site Archived 2009-08-17 at the Wayback Machine .
MTNL Mumbai Official site Archived 2009-08-02 at the Wayback Machine .
MTNL Broadband Discussion Forum Archived 2008-09-12 at the Wayback Machine .
മഹാദേവൻ (നടൻ)
മഹാദേവൻ (മെയ് 1961 ജനനം 6 പിതാമഹൻ മഹാദേവൻ) ഒരു ഇന്ത്യൻ നടൻ ആണ്  തമിഴ്, തെലുങ്ക്, മലയാളം ചിത്രങ്ങളിൽ അഭിനയിച്ചിട്ടുണ്ട്
ബാലയുടെ പിത്താമഗനിലെ എതിരാളിയെ അവതരിപ്പിക്കുന്നതിലൂടെ അദ്ദേഹംഓർമ്മിക്കപ്പെടുന്നു.
മഹാദേവൻ എന്ന മറ്റ് കലാകാരന്മാരിൽ നിന്ന് വേർതിരിച്ചറിയാൻ ചിത്രത്തിന്റെ പേര് അദ്ദേഹത്തിന്റെ സ്റ്റേജ് നാമത്തിന്റെ പ്രിഫിക്‌സായി ഉപയോഗിച്ചു.
നിമിഷങ്ങൾ *(1986) ഓർക്കാപ്പുറത്ത് (1988) നാട്ടുരാജാവ് (2004) ഈ പട്ടണത്തിൽ ഭൂതം (2009) താന്തോന്നി )(2010), സെവൻസ് (2011) തുടങ്ങിയ മലയാളചലച്ചിത്രങ്ങളിൽ പത്യക്ഷപ്പെട്ടിട്ടുണ്ട് ↑
മഹാത്മാഗാന്ധിയുടെ കൊലപാതകം
1948 ജനുവരി 30 വെള്ളിയാഴ്ച്ചയാണ് ഇന്ത്യയുടെ രാഷ്ട്രപിതാവായ മോഹൻദാസ് കരംചന്ദ് ഗാന്ധി കൊല്ലപ്പെട്ടത് .
ഡെൽഹിയിലെ ബിർളാ ഹൗസിനു മുന്നിലെ മൈതാനത്ത് പ്രാർത്ഥനക്കെത്തിയവർക്കും അനുയായികൾക്കുമിടയിൽ വെച്ചാണ് ഹിന്ദു ദേശീയവാദിയും , ഹിന്ദുമഹാസഭ-രാഷ്ട്രീയ സ്വയം സേവക് സംഘ് എന്നിവയിലെ അംഗവുമായിരുന്ന നാഥുറാം ഗോഡ്സെയാണ് ഈ കൊലപാതകം നടത്തിയത് .
വധഗൂഢാലോചനയിൽ സവർക്കർ പങ്കാളിയായിരുന്നു .
“ നമ്മുടെ ജീവിതങ്ങളിൽ നിന്നും പ്രകാശം നിഷ്ക്രമിച്ചിരിക്കുന്നു. സർവ്വവും അന്ധകാരം നിറഞ്ഞിരിക്കുന്നു. നാം ബാപ്പു എന്ന് വിളിക്കുന്ന നമ്മുടെ പ്രിയനേതാവ്, രാഷ്ട്രത്തിന്റെ പിതാവ് ഇല്ലാതായിരിക്കുന്നു... ”
ഗാന്ധിജിയുടെ മരണശേഷം ആൾ ഇന്ത്യാ റേഡിയോവിലൂടെ ജവഹർലാൽ നെഹ്രു നടത്തിയ പ്രസംഗത്തിൽ നിന്ന്.
കൊലപാതകശ്രമങ്ങൾ 1934-ൽ കാറിന് നേരെ ഗ്രനേഡ് ആക്രമണം .
1944 ജൂലൈയിൽ ഗോഡ്സെയുടെ കയ്യേറ്റശ്രമം .
1944 സെപ്റ്റംബറിൽ ഗോഡ്സെയുടെ നേതൃത്വത്തിൽ സായുധസംഘത്തിന്റെ ശ്രമം .
1946 ജൂൺ 29-ന് ഗാന്ധി യാത്ര ചെയ്ത തീവണ്ടി അപകടത്തിൽ പെടുത്താൻ ശ്രമം .
1948 ജനുവരി 20-ന് മദൻലാൽ പഹ്വ യുടെ കൊലപാതകശ്രമം .
കൊല
സാധാരണയായി വൈകുന്നേരം 5 മണിക്ക് ആരംഭിക്കുന്ന പ്രാർത്ഥനായോഗം വല്ലഭായി പട്ടേലുമായുള്ള അഭിമുഖസംഭാഷണത്താൽ അന്ന് വൈകി.
5 മണി കഴിഞ്ഞ് 10 മിനിറ്റ് ആയപ്പോളാണ് അദ്ദേഹത്തിന്റെ ഊന്നുവടികളെന്ന് അറിയപ്പെട്ടിരുന്ന മനുവും ആഭയും സമയത്തെക്കുറിച്ച് ഓർമ്മിപ്പിച്ചത്.
ഉടൻതന്നെ സംഭാഷണം നിർത്തി ഗാന്ധിജി പ്രാർത്ഥനയ്ക്കായി പുറപ്പെട്ടു.
പ്രാർത്ഥനയ്ക്കായി അനുയായികൾ കാത്തിരിക്കുന്ന പ്രാർത്ഥനാമൈതാനത്തിന് നടുവിലൂടെ നടന്ന് വേദിയിലേയ്ക്ക് പോകുവാൻ ഗാന്ധിജി തീരുമാനിച്ചു.
ഈ സമയം ജനങ്ങൾക്കിടയിൽ നിന്നിരുന്ന ആർ.എസ്.എസിൻ്റെ പ്രവർത്തകനായ നാഥുറാം വിനായക് ഗോഡ്സെ,തൻ്റെ പോക്കറ്റിൽ കരുതിയിരുന്ന ബെറെറ്റ പിസ്റ്റൾ ഇരുകൈയ്യുകൾക്കുള്ളിലാക്കി ഗാന്ധിജിയെ വന്ദിച്ചു പറഞ്ഞു: "നമസ്തേ ഗാന്ധിജി".
ഗാന്ധിജിയുടെ പാദം ചുംബിക്കുവാൻ അയാൾ തുടങ്ങുകയാണെന്ന് വിചാരിച്ച് മനു ഗോഡ്‌സേയെ വിലക്കി.
എന്നാൽ ഇടത് കൈകൊണ്ട് മനുവിനെ ശക്തിയായി തള്ളിമാറ്റി വലതുകൈയ്യിലിരുന്ന പിസ്റ്റൾ കൊണ്ട് ഗോഡ്സേ മൂന്ന് തവണ വെടിയുതിർത്തു.
ഗാന്ധിജിയുടെ നെഞ്ചിൽ തന്നെ മൂന്ന് വെടികളും തുളച്ചുകയറി.
"ഹേ റാം, ഹേ റാം" എന്ന് ഉച്ചരിച്ച് കൈകൂപ്പിക്കൊണ്ട് അദ്ദേഹം നിലത്ത് വീണു.
വധത്തിന് പിന്നിൽ പ്രവർത്തിച്ചവർ ഗാന്ധിജിയുടെ വധത്തിനു ഗൂഢാലോചന ചെയ്ത സംഘം .
നിൽക്കുന്നവർ : ശങ്കർ കിസ്തയ്യ , ഗോപാൽ ഗോഡ്സെ , മദൻലാർ പാഹ്വ , ദിഗംബർ രാമചന്ദ്ര ബാദ്ഗെ .
' ഇരിക്കുന്നവർ : നാരായൺ ആപ്തെ , വിനായക് സവർക്കർ , നാഥുറാം ഗോഡ്സെ (കൊലയാളി) , വിഷ്ണു കാർക്കാറേ നാഥുറാം വിനായക് ഗോഡ്‌സേ നാരായൺ ആപ്‌തേ ഗോപാൽ ഗോഡ്‌സേ വി.ഡി. സാവർക്കർ ലോകത്തിന്റെ പ്രതികരണം
ഗാന്ധിജിയുടെ വധം ലോകമെങ്ങും ചലനങ്ങളുണ്ടാക്കി.
ഇംഗ്ലണ്ടിലെ ജോർജ്ജ് ആറാമൻ രാജാവ് ,  പ്രധാനമന്ത്രി ക്ലമന്റ് ആറ്റ്ലി , വിൻസ്റ്റൺ ചർച്ചിൽ , സ്റ്റാഫോർഡ് ക്രിപ്സ് , ജോർജ്ജ് ബർണാർഡ് ഷാ , ഹാരി എസ്. ട്രൂമാൻ എന്നിങ്ങനെ അനേകം പേർ ഡൽഹിയിലേക്ക് അനുശോചനസന്ദേശമയച്ചു.
ഫ്രാൻസിന്റെ പ്രധാനമന്ത്രി ജോർജെസ് ബിദാർഡ് അഭിപ്രായപ്പെട്ടു “ മനുഷ്യസാഹോദര്യത്തിൽ വിശ്വസിക്കുന്നവരെല്ലാം ഗാന്ധിജിയുടെ മരണത്തിൽ വിലപിക്കും ” വാഷിങ്ങ്ടണിൽ പ്രസിഡന്റ് ഹാരി ട്രൂമാൻ പ്രഖ്യാപിച്ചു.
“ ഇന്ത്യയോടൊപ്പം ലോകം മുഴുവൻ ദു:ഖിക്കുന്നു. ”
ഗാന്ധിജിയുടെ മുഖ്യ രാഷ്ട്രീയ പ്രതിയോഗിയായിരുന്ന മുഹമ്മദ് അലി ജിന്ന പറഞ്ഞു.
“ മരണത്തിന്റെ മുന്നിൽ ഒരഭിപ്രായവ്യത്യാസവുമില്ല. ”
ഹിന്ദുസ്ഥാൻ ടൈംസ്, അന്നത്തെ മുഖപ്രസംഗം ചേർക്കുന്ന താൾ ശൂന്യമാക്കിയിട്ടുകൊണ്ട് അതിന്റെ നടുക്ക് എഴുതി.
“ ആരുടെ പാപമോചനത്തിനുവേണ്ടി ഗാന്ധിജി ജീവിച്ചുവോ, അവർ തന്നെ അദ്ദേഹത്തെ വധിച്ചു. ലോകചരിത്രത്തിലെ ഈ രണ്ടാം ക്രൂശിക്കൽ നടന്നത് ഒരു വെള്ളിയാഴ്ച്ചയാണ്- ആയിരത്തിത്തൊള്ളായിരത്തി പതിനഞ്ച് കൊല്ലം മുമ്പ് യേശുവിനെ കൊലപ്പെടുത്തിയ അതേദിവസം. പിതാവേ, ഞങ്ങളോടു പൊറുക്കേണമേ. ”
ശവസംസ്കാരം ഗാന്ധിജിയുടെ ശവസംസ്കാരച്ചടങ്ങ്
വെടികൊണ്ടു വീണ പൂന്തോട്ടത്തിൽ നിന്ന് ഗാന്ധിജിയുടെ മൃതദേഹം ബിർളാഹൗസിലേയ്ക്ക് മാറ്റി.
അവിടെനിന്നും വിലാപയാത്രയായി യമുനാ നദിയുടെ തീരത്തെ ശ്മശാനമായ രാജ്‌ഘട്ടിലേയ്ക്ക് കൊണ്ടുപോയി.
250 പേരടങ്ങുന്ന, കര-കടൽ-വ്യോമ സൈനികരുടെ ഒരു സംഘമാണ് ശവമഞ്ചം വഹിച്ചുകൊണ്ട് പോയത്.
പത്ത് ലക്ഷത്തോളം പേർ പങ്കെടുത്ത വിലാപയാത്ര ലക്ഷ്യസ്ഥാനത്തെത്താൻ അഞ്ച് മണിക്കൂറെടുത്തു.
ഹൈന്ദവ പാരമ്പര്യമനുസരിച്ച് , ഗാന്ധിജിയുടെ മൂത്തപുത്രനായ ഹരിലാലിന്റെ അസാന്നിധ്യത്തിൽ ചടങ്ങുകൾ നിർവഹിക്കാൻ ചുമതലപ്പെട്ട രാംദാസാണ് ചിതയ്ക്ക് തീ കൊളുത്തിയത്.
മഹാദേവ് ദേശായ് ഇംഗ്ലീഷ് വിലാസം https://ml.wikipedia.org/wiki/Mahadev_Desai
ഇന്ത്യൻ സ്വാതന്ത്ര്യസമരസേനാനിയും സാഹിത്യകാരനുമാണ് മഹാദേവ് ദേശായ് .
ഇദ്ദേഹം പ്രസിദ്ധനായത് മഹാത്മാഗാന്ധിയുടെ പേഴ്സണൽ സെക്രട്ടറി എന്ന നിലയ്‌ക്കാണ്.
ഗാന്ധിജിയുടെ ആദ്യ നാല് അനുയായികളിലൊരാളാണ് മഹാദേവ് ദേശായ്.
നരഹരി പരീഖ് , മോഹൻലാൽ പാണ്ഡ്യ , രവിശങ്കർ വ്യാസ് എന്നിവരാണ് മറ്റുള്ളവർ.
1892 ജനുവരി 1നു ഗുജറാത്തിലെ സൂറത്ത് ജില്ലയിലെ സരസ് എന്ന ഗ്രാമത്തിലാണ്  മഹാദേവ് ദേശായ് ജനിച്ചത്.
സരസിലെ പ്രൈമറിസ്കൂൾ അദ്ധ്യാപകൻ ആയിരുന്നു അദ്ദേഹത്തിന്റെ അച്ഛൻ ഹരിഭായ് ദേശായ്.
ദേശായ് കുടുംബത്തിന്റെ പൂർവികരുടെ ഗ്രാമമായ ധീഹൻ ഗ്രാമമാണ് അദ്ദേഹത്തിന്റെ മാതാവ് ജമുനാബഹന്റെത്.
അദ്ദേഹത്തിനു 7 വയസ്സുള്ളപ്പോൾ ജമുനബഹൻ അന്തരിച്ചു, 1899ൽ ആയിരുന്നു ഇത്.
1905ൽ മഹാദേവ് ദേശായും ദുർഗാബഹനുമായുള്ള വിവാഹം കഴിഞ്ഞു.
മഹാദേവിനു പതിമൂന്നും ദുർഗക്ക് പന്ത്രണ്ടും വയസ്സായിരുന്നു അപ്പോൾ.
തൊട്ടടുത്ത വർഷം സൂറത്ത് ഹൈസ്കൂളിൽനിന്ന് അദ്ദേഹം മെട്രിക്കുലേഷൻ പാസ്സായി.
എൽഫിൻസ്റ്റോൺ കോളേജിൽ ചേർന്ന മഹാദേവ് ദേശായ് ഗോകുൽദാസ് തേജ്പാൽ ബോർഡിങ്ങ് ഹൗസിലെ സൗജന്യ നിവാസിയായിട്ടാണ് പഠനം നടത്തിയിരുന്നത്.
1910ൽ ബി.എ. പാസ്സായ മഹാദേവ് ദേശായ് നിയമബിരുദം നേടാൻ എൽ.എൽ.ബി ക്കു ചേർന്നു.
ഓറിയന്റൽ ട്രാൻസ്ലേറ്ററുടെ ഓഫീസിൽ ഒഴിവുസമയ ജോലി ചെയ്താണ് അദ്ദേഹം പഠനച്ചെലവുകൾ വഹിച്ചിരുന്നത്.
ഈ സമയത്ത് ഗുജറാത്ത് ഫോർബ്സ് സൊസൈറ്റി ലോർഡ് മോർലിയുടെ ഒരു കൃതിയുടെ ഗുജറാത്തി പരിഭാഷയ്ക്ക് മത്സരം സംഘടിപ്പിച്ചത്.
ഈ മത്സരത്തിൽ അദ്ദേഹം പങ്കെടുത്തു വിജയിയാവുകയും ചെയ്തു.
ആയിരം രൂപ ആയിരുന്നു സമ്മാനം.
നിയമബിരുദം 1913ൽ നേടിയ മഹാദേവ് അതിനു ശേഷം അഹമ്മദാബാദിലേക്ക് താമസം മാറ്റി.
അദ്ദേഹത്തിന്റെ പിതാവ് ആ സമയത്ത് അഹമ്മദാബാദിൽ വുമൺസ് ട്രെയിനിങ്ങ് കോളേജിന്റെ പ്രധാനാദ്ധ്യാപകനായിരുന്നു.
പിതാവ് വിരമിച്ചതിനു ശേഷം മഹാദേവ് സെൻട്രൽ കോ-ഓപ്പറേറ്റീവ് ബാങ്ക് ഓഫ് ബോംബെയിൽ ഇൻസ്പെക്ടർ ആയി ജോലിയിൽ പ്രവേശിച്ചു.
ഗാന്ധിജിയുമായുള്ള കണ്ടുമുട്ടൽ
ഗാന്ധിജി 1915 ജനുവരിയിൽ ദക്ഷിണാഫ്രിക്കയിൽ നിന്നും തിരിച്ച് ഭാരതത്തിലെത്തി.
മെയ് മാസത്തോടു കൂടി അദ്ദേഹം അഹമ്മദാബാദിനടുത്തുള്ള കൊച്‌രാബിൽ വാടകക്കെട്ടിടത്തിൽ ആശ്രമം ആരംഭിച്ചു.
അതിനു ശേഷം ഗാന്ധിജി തന്റെ ആശ്രമത്തിന്റെ ലക്ഷ്യങ്ങളുടെയും നിയമങ്ങളുടെയും കരടുരേഖ പ്രസിദ്ധീകരിക്കുകയും രാജ്യമെമ്പാടുമുള്ള സുഹൃത്തുക്കളേയും അഭ്യുദയകാംക്ഷികളേയും അഭിപ്രായങ്ങളും നിരൂപണങ്ങളും അറിയിക്കാൻ ആഹ്വാനം ചെയ്യുകയും ചെയ്തു.
മഹാദേവും നരഹരി പരീഖും ഒന്നിച്ച് നിരൂപണം തയ്യാറാക്കി ഗാന്ധിജിക്കയച്ചു.
കുറച്ചു നാളുകൾക്കു ശേഷം ഗാന്ധിജി പ്രേമാഭായ് ഹാളിൽ പൊതുയോഗത്തിനു വരികയും മഹാദേവും ഹരഹരിയും ഗാന്ധിജിയെ കണ്ടുമുട്ടുകയും ചെയ്തു.
അവർ അയച്ച കത്ത് തനിക്കു ലഭിച്ചു എന്നു പറഞ്ഞ ഗാന്ധിജി അവരെ ആശ്രമത്തിലേക്കു കൂട്ടിക്കൊണ്ടു പോകുകയും തന്റെ ലക്ഷ്യങ്ങളും ദർശനവും അവർക്ക് വിവരിച്ചു കൊടുക്കുകയും ചെയ്തു.
ഗാന്ധിജിയും മഹാദേവ് ദേശായിയും
ഗാന്ധിജിയുമായുള്ള കൂടിക്കാഴ്ചയും ചർച്ചയും നൽകിയ പ്രോത്സാഹനത്തിലൂടെ നരഹരി ഏപ്രിൽ 1917ൽ ആശ്രമത്തിലെ അന്തേവാസിയായി.
എന്നാൽ മഹാദേവ് അപ്പോളും തീരുമാനമൊന്നും എടുത്തിരുന്നില്ല.
ആശ്രമമായി എന്നാൽ സ്ഥിരബന്ധവും അദ്ദേഹം പുലർത്തിയിരുന്നു.
അങ്ങനെ ഒരവസരത്തിൽ ഗാന്ധിജി മഹാദേവിനോട് തന്റെ അനുയായിയായി തന്നോടൊപ്പം താമസിക്കാൻ ക്ഷണിച്ചു.
മഹാദേവിനെ പോലൊരു മനുഷ്യന്റെ നല്ല ഗുണങ്ങൾക്ക് തനിക്ക് പല ഉപയോഗങ്ങളും ഉണ്ടെന്നും ഗാന്ധിജി അറിയിച്ചു.
അതിനു ശേഷം 1917 നവംബർ 3 നു ഗോദ്ധ്രയിൽ ആദ്യ ഗുജറാത്ത് പൊളിറ്റിക്കൽ കോൺഫറൻസിനു വന്ന ഗാന്ധിജി അവിടെ വച്ച് മഹാദേവിനെ കണ്ടു.
തന്റെ കൂടെ ബീഹാറിലേക്കു വരാനും അതിനു ശേഷം ആശ്രമത്തിൽ ചേരുന്നതു തീരുമാനിക്കാനും ഗാന്ധിജി പറഞ്ഞതനുസരിച്ച് മഹാദേവും ദുർഗയും ഗാന്ധിജിയെ ചമ്പാരനിലേക്ക് അനുഗമിച്ചു.
ചമ്പാരൻ യാത്ര കഴിഞ്ഞ് ധീഹനിലെത്തി പിതാവിന്റെ അനുഗ്രഹവും അനുവാദവും നേടി മഹാദേവ് ദേശായ് ഗാന്ധിജിയുടെ അടുത്ത് തിരിച്ചെത്തി ആശ്രമത്തിൽ അംഗമായി.
അദ്ദേഹത്തിന്റെ മരണം വരെ തുടർന്ന ബന്ധത്തിന്റെ നാന്ദികുറിക്കലായിരുന്നു അത്.
13 നവംബർ 1917ൽ തന്റെ ജീവിതത്തെയും ഗാന്ധിജിയെയും അദ്ദേഹത്തിന്റെ ദർശനങ്ങളെയും കുറിച്ച് ഡയറിക്കുറിപ്പുകൾ രചിക്കാനാരംഭിച്ച മഹാദേവ് ദേശായ് അദ്ദേഹത്തിന്റെ മരണത്തിനെ തലേനാളായ 14 ഓഗസ്റ്റ് 1942 വരെ ഈ പ്രവൃത്തി തുടർന്നു.
ഗാന്ധിജിയോടൊപ്പം സ്വാതന്ത്ര്യ സമരത്തിൽ
1918ൽ മിൽ തൊഴിലാളി സമരം ആരംഭിച്ചപ്പോൾ മഹാദേവ് ദേശായ് ഗാന്ധിജിയൊടൊത്ത് അഹമ്മദാബാദിലുണ്ടായിരുന്നു.
1919ൽ നിരോധനാജ്ഞ ലംഘിച്ച് പഞ്ചാബിൽ കടന്നതിനു ആദ്യമായി ഗാന്ധിജി അറസ്റ്റിലായി.
അന്ന് തന്റെ പിൻഗാമിയായി ഗാന്ധിജി തിരഞ്ഞെടുത്തത് മഹാദേവിനെയാണ്.
പക്ഷേ നേതൃനിരയിലേക്കു വരാതെ ഗാന്ധിജിയെ അനുഗമിക്കാനായിരുന്നു അദ്ദേഹത്തിന്റെ തീരുമാനം.
1920ൽ പ്രധാന നേതാക്കളായ ചിത്തരഞ്ജൻ ദാസ് , മോത്തിലാൽ നെഹ്രു , രബീന്ദ്രനാഥ ടാഗോർ എന്നിവരുമായി അദ്ദേഹം പരിചയപ്പെട്ടു.
മോത്തിലാൽ നെഹ്രുവിന്റെ പത്രമായ ദി ഇൻഡിപ്പെൻഡന്റ് നോക്കി നടത്താൻ ഗാന്ധിജി 1921ൽ മഹാദേവ് ദേശായിയെ അലഹാബാദിലേക്കയച്ചു .
കുറച്ചു നാളുകൾക്ക് ശേഷം മോത്തിലാലും ജവാഹർലാലും അറസ്റ്റിലായി.
എന്നിട്ടും പത്രം മുന്നോട്ട് കൊണ്ടുപോകാൻ മഹാദേവിനു കഴിഞ്ഞു.
അധികം വൈകാതെ അദ്ദേഹവും അറസ്റ്റിലായി.
ഒരു വർഷത്തേക്ക് ജയിൽ ശിക്ഷകിട്ടിയ അദ്ദേഹം അത് നൈനി, ആഗ്ര, ലക്നൗ ജയിലുകളിൽ അനുഭവിച്ചു.
1923ൽ മഹാദേവ് ജയിൽ മോചിതനായി.
അതേ വർഷം തന്നെ അദ്ദേഹത്തിന്റെ പിതാവ് അന്തരിച്ചു.
1924ൽ നവജീവൻ പ്രത്രത്തിന്റെ പത്രാധിപനായി അദ്ദേഹം പ്രവർത്തിക്കാൻ തുടങ്ങി.
അതേ വർഷം തന്നെ മഹാദേവിനു പുത്രൻ ജനിക്കുകയും ചെയ്തു.
1925 മുതൽ ഗാന്ധിജിയുടെ ആത്മകഥ മഹാദേവ് ഇംഗ്ലീഷിലേക്ക് പരിഭാഷപ്പെടുത്തി യംഗ് ഇന്ത്യ മാസികയിൽ ഖണ്ഡശഃ പ്രസിദ്ധീകരിക്കാൻ തുടങ്ങി.
യർവാദാ സെൻട്രൽ ജയിൽ
1926ൽ സത്യാഗ്രഹ ആശ്രമത്തിന്റെ എക്സിക്യൂട്ടീവ് കമ്മിറ്റി ചെയർമാൻ പദവിയിലെത്തിയ അദ്ദേഹം സർദാർ വല്ലഭായ് പട്ടേലിനൊപ്പം ബർഡോലി സത്യാഗ്രഹത്തിൽ പങ്കെടുത്തു.
1928ലായിരുന്നു ഇത്.
ഗാന്ധിജിയോടൊത്ത് 1929ൽ ബർമ്മ സന്ദർശിച്ച മഹാദേവ് ഉപ്പുസത്യാഗ്രഹത്തിൽ പങ്കെടുത്ത് 1930ൽ അറസ്റ്റു വരിച്ചു.
ജയിൽമോചിതനായ ശേഷം ഗാന്ധിജിയെ വട്ടമേശ സമ്മേളനത്തിൽ അനുഗമിച്ച മഹാദേവ് ഗാന്ധിജി ജോർജ് അഞ്ചാമൻ രാജാവുമായി കൂടിക്കാഴ്ച നടത്തിയപ്പോളും അദ്ദേഹത്തിന്റെ കൂടെയുണ്ടായിരുന്നു.
1932ൽ ഗാന്ധിജിയുടെയും സർദാർ വല്ലഭായ് പട്ടേലിന്റെയും കൂടെ മഹാദേവ് വീണ്ടും ജയിലിലടയ്ക്കപ്പെട്ടു.
യർവാദ സെൻട്രൽ ജയിലിലായിരുന്നു ഈ തടവുകാലം.
1933ൽ ജയിൽ മോചിതനായെങ്കിലും വീണ്ടും അറസ്റ്റു ചെയ്യപ്പെട്ട് ബെൽഗാം ജയിലിലടയ്ക്കപ്പെട്ടു.
ഈ കാലഘട്ടത്തിലാണ് ഗാന്ധിജിയുടെ ഗീതാ വ്യാഖ്യാനം മഹാദേവ് കേട്ടെഴുതുന്നത്.
ഇതു അദ്ദേഹത്തിന്റെ മരണശേഷമാണ് പ്രസിദ്ധീകരിച്ചത്.
1939ൽ മൈസൂരിലും രാജ്കോട്ടിലും പ്രക്ഷോഭങ്ങളിൽ പ്രധാന പങ്കുവഹിച്ച മഹാദേവ്, 1940ൽ ബംഗാളിലും പഞ്ചാബിലും രാഷ്ട്രീയ തടവുകാരുടെ മോചനത്തിനായി പ്രവർത്തിച്ചു.
1941ൽ അഹമ്മദാബാദിൽ പൊട്ടിപ്പുറപ്പെട്ട വർഗീയകലാപത്തെ ശാന്തമാക്കാനും അദ്ദേഹം മുന്നിലുണ്ടായിരുന്നു.
അന്ത്യം മഹാദേവ് ദേശായിയുടെ സമാധി, അടുത്തുള്ളത് കസ്തൂർബാ ഗാന്ധിയുടെ സമാധിസ്ഥലമാണ്.
ആഗാഖാൻ പാലസ്, പൂനെ
ക്വിറ്റിന്ത്യാ സമര പ്രഖ്യാപനത്തിനു പ്രതികരണമായി 1942 ഓഗസ്റ്റ് ഒൻപതിനു ഗാന്ധിജി, സരോജിനി നായിഡു , മീരാബഹൻ എന്നിവരോടൊപ്പം മഹാദേവ് ദേശായിയേയും അറസ്റ്റു ചെയ്ത് പൂനയിലെ ആഗാ ഖാൻ കൊട്ടാരത്തിൽ തടവിലാക്കി.
അവിടെ വച്ചു തന്നെ 1942 ഓഗസ്റ്റ് 15നു അദ്ദേഹം ഹൃദയാഘാതം മൂലം അന്തരിച്ചു.
അദ്ദേഹത്തെ അടക്കം ചെയ്തതും അവിടെത്തന്നെയാണ്.
അതിനടുത്തു തന്നെയാണ് ഗാന്ധിജിയുടെ പത്നി കസ്തൂർബയേയും അടക്കം ചെയ്തിരിക്കുന്നത്.
മഹാദേവ് ദേശായിയുടെ മകൻ നാരായൺ ദേശായ് അറിയപ്പെടുന്ന അഹിംസാവാദിയും എഴുത്തുകാരനുമാണ്.
രചനകൾ മഹാദേവ് ദേശായിയുടെ മരണക്കുറിപ്പുമായിറങ്ങിയ ഹരിജൻ പത്രം
മഹാദേവ് ദേശായ് എഴുതിയ ഗാന്ധിജിയുടെ അനുയായിയായിരുന്ന സമയത്തെ ഡയറിക്കുറിപ്പുകൾ ഡേ-ടു-ഡേ വിത്ത് ഗാന്ധി എന്ന പേരിൽ ഒൻപത് വാല്യങ്ങളിലായി പ്രസിദ്ധീകരിക്കപ്പെട്ടിട്ടുണ്ട്.
അദ്ദേഹത്തിന്റെ ചില രചനകൾ താഴെ കൊടുത്തിരിക്കുന്നു.
എ റൈറ്റിയസ് സ്ട്രഗ്ഗിൾ എന്റെ സത്യാന്വേഷണ പരീക്ഷണ കഥ(ഇംഗ്ലീഷ് പരിഭാഷ) വിത് ഗാന്ധി ഇൻ സിലോൺ ദ സ്റ്റോറി ഓഫ് ബർഡോളി സ്വദേശി - ട്രൂ ആന്റ് ഫാൾസ് അൺവർത്തി ഓഫ് വാർധ എക്ലിപ്സ് ഓഫ് ഫെയ്ത്ത് ദ നാഷൻസ് വോയ്സ് റ്റു സർവന്റ്സ് ഓഫ് ഗോഡ്(മഹാത്മാഗാന്ധിയുടെ ആമുഖം) ദ എപിക് ഓഫ് ട്രാവൻകൂർ ഗാന്ധി സേവ സൻ അവലംബം മഹാദേവ് ദേശായ് - www.mkgandhi.org ഗ്രേറ്റ് ഇന്ത്യൻസ് Archived 2012-09-22 at the Wayback Machine .
മഹാത്മാഗാന്ധിയുടെ പ്രതിമ, ജോഹന്നാസ്ബർഗ് ഇംഗ്ലീഷ് വിലാസം https://ml.wikipedia.org/wiki/Statue_of_Mahatma_Gandhi,_Johannesburg
ജോഹന്നാസ്ബർഗിലെ ഗാന്ധി സ്ക്വയറിലെ മഹാത്മാഗാന്ധിയുടെ വെങ്കല പ്രതിമയാണ് മഹാത്മാഗാന്ധിയുടെ പ്രതിമ .
മഹാത്മാഗാന്ധിയെ ഇന്ത്യൻ സ്വാതന്ത്ര്യ സമര പ്രവർത്തകനും അഹിംസാത്മക സമാധാനവാദിയുമായ ഒരു യുവാവായി ഈ പ്രതിമയിൽ ചിത്രീകരിച്ചിരിക്കുന്നു.
പ്രതിമയുടെ അനാച്ഛാദനത്തിന് മുമ്പ് സ്ക്വയറിന് സർക്കാർ സ്ക്വയർ എന്ന് പേരിട്ടിരുന്നു.
2003-ൽ ഒക്ടോബർ 2-ന് (ഗാന്ധിജിയുടെ ജന്മദിനം) ജോഹന്നാസ്ബർഗ് മേയർ അമോസ് മസോണ്ടോ ഇത് അനാച്ഛാദനം ചെയ്തു.
മുമ്പ് ഗവൺമെന്റ് സ്‌ക്വയർ എന്നറിയപ്പെട്ടിരുന്ന ഈ സ്‌ക്വയർ, ഗാന്ധി വക്കീൽ ജോലി പ്രാക്ടീസ് ചെയ്തിരുന്ന ജോഹന്നാസ്ബർഗ് ലോ കോടതികളുടെ സ്ഥാനമായിരുന്നു.
ജോഹന്നാസ്ബർഗിലെ പ്രധാന ബസ് ടെർമിനസ് ഇപ്പോൾ നിയമ കോടതികൾ സ്ഥിതി ചെയ്യുന്നിടത്താണ്.
മഹാദേവ് ഗോവിന്ദ് റാനാഡേ ഇംഗ്ലീഷ് വിലാസം https://ml.wikipedia.org/wiki/Mahadev_Govind_Ranade
മഹാദേവ ഗോവിന്ദ റാനഡെ യാണ് പൂനെ സർവജനിക് സഭയുടെ സ്ഥാപകൻ
1870 ഏപ്രിൽ 2 നാണ് പൂനെ സർവജനിക് സഭ സ്ഥാപിക്കപ്പെട്ടത്
പൂനെ സർവജനിക് സഭയിൽ ആദ്യത്തെ വനിതാ പ്രസിഡന്റ് ആണ് മീര പവഗി
മഹാദേവ് ഗോവിന്ദ് റാനാഡേ , ഇന്ത്യൻ നാഷണൽ കോൺഗ്രസ്സിന്റെ സ്താപകനേതാക്കളിൽ ഒരാളും സാമൂഹ്യപരിഷ്കർത്താവും സ്വാതന്ത്ര സമരസേനാനിയുമായിരുന്നു .
ബോംബേ ഹൈക്കോടതി ജഡ്ജി,നിയമനിർമ്മാണ സഭാംഗം എന്നീ നിലകളിലും പ്രവർത്തിച്ചു.
മലയാള പദ്യ സാഹിത്യ ചരിത്രം ഇംഗ്ലീഷ് വിലാസം https://ml.wikipedia.org/wiki/History_of_Malayalam_Poetry മലയാളഭാഷയുടെ ഉല്പത്തി
മലയാളഭാഷയുടെ ഉല്പത്തിയെപ്പറ്റി അനേകം അഭിപ്രായങ്ങൾ ഉണ്ടായിട്ടുണ്ട്.
മലയാളം തമിഴിന്റെ സഹോദരിയാണെന്നുള്ള അഭിപ്രായമാണ് കൂടുതൽ ശക്തം.
തെക്കെ ഇന്ത്യയിൽ ഒട്ടാകെ വ്യാപിച്ചിരുന്ന മൂലദ്രാവിഡഭാഷ ദേശകാലാധിക്യത്താൽ തമിഴ് , തെലുങ്ക് , കർണ്ണാടകം , മലയാളം , തുളു എന്നിങ്ങനെ പ്രധാനമായി അഞ്ചു ദേശഭാഷകളായി രൂപം പ്രാപിച്ചു.
മലയാള ഭാഷയുടെ ആദിരൂപം എന്തായിരുന്നുവെന്ന് ഇനിയും വ്യക്തമായ തെളിവുകളില്ല.
പ്രാരംഭകൃതികൾ
കൊല്ലവർഷാരംഭം മുതൽ ഏകദേശം അഞ്ഞൂറുവർഷത്തോളം മലയാളഭാഷ ശൈശവത്തിൽ തന്നെ കഴിഞ്ഞു കൂടി.
ഈ കാലഘട്ടത്തിൽ പലതരം നാടൻപാട്ടുകളാണ് നമ്മുടെ സാഹിത്യത്തിലുണ്ടായിരുന്നത്.
ദേശത്തിന്റെ പരദേവതകളെക്കുറിച്ചുള്ള സ്തോത്രങ്ങൾ , വീരപുരുഷന്മാരുടെ അപദാനങ്ങളെ വർണ്ണിക്കുന്ന ഗാനങ്ങളൾ ‍, ഏതെങ്കിലും ചില ജാതിക്കാരുടെ കുലവൃത്തി നടത്തുന്നതിന് ഉപയോഗിക്കുന്ന പാട്ടുകൾ , വിനോദങ്ങൾക്കു വേണ്ടിയുള്ള ഗാനങ്ങൾ ഇങ്ങനെ വിവിധ തരം ഗാനങ്ങളാണ് മലയാളഭാഷയുടെ ശൈശവ കാലത്ത് ഉണ്ടായിരുന്നത്.
ഭദ്രകാളിപ്പാട്ട് , തോറ്റംപാട്ട് , മാവാരതംപാട്ട് , ശാസ്ത്രാങ്കപ്പാട്ട് , നിഴൽക്കൂത്ത്പാട്ട് , സർപ്പപ്പാട്ട് , ശാസ്താംപാട്ട് , തിയ്യാട്ടുപാട്ട് , പുള്ളൂവർപാട്ട് , മണ്ണാർപാട്ട് , പാണർപാട്ട് , കൃഷിപ്പാട്ട് , തമ്പുരാൻപാട്ട് , പടപ്പാട്ട് , വില്ലടിച്ചാൻപാട്ട് , ഓണപ്പാട്ട് , കുമ്മികൾ , താരാട്ടുകൾ ഇങ്ങനെ വിവിധ നാമധേയങ്ങളിലായി അവ ഇന്നറിയപ്പെടുന്നു.
രാമചരിതം
മലയാള ഭാഷയുടെ ശൈശവഘട്ടത്തിന്റെ അവസാനകാലത്തിണ്ടായിട്ടുള്ള കൃതിയാണ് ‘ രാമചരിതം ‘. ഇതാണത്രെ ഇന്നു നമുക്ക് ലഭിച്ചിട്ടുള്ളതിൽ വച്ച് ഏറ്റവും പ്രാചീനമായ മലയാള ഗാനകൃതി. ‘ ചീരാമൻ ’ എന്നൊരു കവിയാണ് പ്രസ്തുത കൃതി രച്ചിരിക്കുന്നത്.
തിരുവിതാംകൂർ ഭരിച്ചിരുന്ന ഒരു ശ്രീരാമവർമ്മനാണ് പ്രസ്തുത കൃതിയുടെ കർത്താവെന്നു മഹാകവി ഉള്ളൂർ അഭിപ്രായപ്പെടുന്നുണ്ട്.
ആകെ 1814 പാട്ടുകളാണ് പ്രസ്തുത കൃതിയിലുള്ളത്.
രാമചരിതം ഒരു തമിഴ്‌കൃതിയാണെന്ന് ചില പണ്ഡിതർ അഭിപ്രായപ്പെടുന്നു.
മലയാളത്തിന്റെ പ്രാഗ്രൂപം കൊടുംതമിഴാണെന്നു കേരളപാണിനി അഭിപ്രായപ്പെട്ടിട്ടുണ്ട്.
പുരാതന കാലത്ത് കേരളത്തിൽ സർവ്വത്ര വ്യാപിച്ചിരുന്ന ഈ തമിഴ് ഒരു പ്രത്യേക ഭാഷയായി പരിണമിച്ചതാണ് ഇപ്പോഴത്തെ മലയാളമെന്നുള്ള ഭാഷാശാസ്ത്രപണ്ഡിതന്മാരുടെ അഭിപ്രാ‍യങ്ങളും ശ്രദ്ധിച്ചാൽ , രാമചരിതം അങ്ങനെയുള്ള ഒരു പരിണാമഘട്ടത്തിൽ രചയിതമായ കൃതിയായിരിക്കണം.
രാമചരിതത്തിൽ യുദ്ധകാണ്ഡത്തെയാണ് കവി മുഖ്യമായും അവതരിപ്പിക്കുന്നത്.
മറ്റ് കാണ്ഡങ്ങളിലെ കഥാഭാഗങ്ങൾ പലയിടത്തും വളരെ സംക്ഷിപ്തമായി അവതരിപ്പിച്ചിട്ടുണ്ട്.
മണിപ്രവാളഭാഷ
സംസ്‌കൃതവും മലയാളവും ഇടകലർന്ന ഒരു മിശ്രഭാഷ ആര്യന്മാരുടേയും ആര്യമതത്തിന്റേയും പ്രാബല്യത്തോടെ കേരളത്തിൽ പ്രചരിച്ചു തുടങ്ങി.
ദ്രാവിഡരായ കേരളീയരുമായി ഇടപഴകി ജീവിച്ച ആദിമഘട്ടങ്ങളിൽ ഈ മിശ്രഭാഷയാണ് കേരളബ്രാഹ്മണർ സംസാരഭാഷയായി ഉപയോഗിച്ചത്.
കാലാന്തരത്തിൽ ഈ സംസാരഭാഷ അല്പമൊക്കെ പരിഷ്കരിച്ച് അവർ ചില സാഹിത്യകൃതികൾ നിർമ്മിക്കാൻ തുടങ്ങി.
ഇങ്ങനെയാണ് മണിപ്രവാളമെന്ന പേരിൽ പ്രസിദ്ധമായ ഒരു സംസ്കൃതമിശ്രഭാഷാപ്രസ്ഥാനം കേരളത്തിൽ ഉടലെടുത്തത്.
മണിപ്രവാളഭാഷയെ വിവരിക്കുന്ന ലക്ഷണമൊത്ത ഒരു ശാസ്ത്ര ഗ്രന്ഥമാണ് ‘ ലീലാതിലകം ‘.
എട്ടു ശില്പങ്ങളുള്ള ലീലാതിലകത്തിന്റെ ഒന്നാം ശില്പത്തിൽ മണിപ്രവാളലക്ഷണവും വിഭാഗങ്ങളും വിശദീകരിച്ചിരിക്കുന്നു.
രണ്ടു മുതലുള്ള ശില്പങ്ങളിൽ വ്യാകരണം , ദോഷം , ഗുണം , അലങ്കാരം , രസം ഇവയെപ്പറ്റി ചർച്ചചെയ്യുന്നു.
സൂത്രം , വൃത്തി , ഉദാഹരണം എന്നിങ്ങനെയാണ് ഒരോ ശില്പത്തിലേയും പ്രതിപാദനരീതി.
ലീലാതിലകത്തിന്റെ രചനാകാലത്തിനെപ്പറ്റി വ്യത്യസ്താഭിപ്രായങ്ങളാ‍ണ് ഉള്ളത്,കൊല്ലവർഷം 560-നും 575-നും ഇടയ്ക്കായിരിക്കണം അതിന്റെ നിർമ്മാണമെന്നാണ് മിക്ക പണ്ഡിതരുടേയും അഭിപ്രായം.
മണിപ്രവാളകാവ്യങ്ങൾ ഉണ്ണുനീലിസന്ദേശം കോകസന്ദേശം ചമ്പുക്കൾ പ്രാചീനചമ്പുക്കൾ ഉണ്ണിയച്ചീചരിതം ഉണ്ണിച്ചിരുതേവിചരിതം പ്രധാനചമ്പുക്കൾ രാമായണചമ്പു നൈഷധചമ്പു വൈശികതന്ത്രം സ്തോത്രങ്ങൾ അനന്തപുരവർണ്ണനം ഭാഷാകർണ്ണാമൃതം ( പൂന്താനം ) ചന്ദ്രോത്സവം പാട്ടുകൾ നിരണംകവികൾ
മദ്ധ്യകാലമലയാളത്തിൽ ‘ പാട്ട് ’ ശാഖയിൽ ഉൾപ്പെട്ടിട്ടുള്ളതായ അനേകം കൃതികൾ ഉണ്ടായിട്ടുണ്ട്.
കരിന്തമിഴുകാലത്തിൽ രചിക്കപ്പെട്ട രാമചരിതത്തിനുശേഷം ഈ ശാഖയിൽ വന്നിട്ടുള്ള മുഖ്യകൃതികൾ കണ്ണശ്ശപ്പണിക്കന്മാരുടേതാണ്.
15-‍ാം ശതകത്തിൽ ജീവിച്ചിരുന്ന മലയിൻ കീഴ് മാധവപ്പണിക്കർ, വെള്ളാങ്ങല്ലൂർശങ്കരപ്പണിക്കർ, നിരണത്ത് രാമപ്പണിക്കർ എന്നീ മൂന്നു പേരെയാണ് കണ്ണശ്ശപ്പണിക്കന്മാർ എന്നു വിളിക്കുന്നത്.
നിരണം എന്ന സ്ഥലമാണ് ഇവരുടെ സ്വദേശം.
നിരണംകവികൾ എന്നും ഇവർ അറിയപ്പെടുന്നു.
കണ്ണശ്ശരാമായണം, ഭാഷാഭഗവദ്ഗീത, ഭാരതം ഇവയൊക്കെയാണു നിരണം കവികളുടെ സംഭാവനകൾ.
കേവലം കരിന്തമിഴായി കഴിഞ്ഞിരുന്ന മലയാളഭാഷയെ അതിൽനിന്നു അല്പാല്പമായി വേർപെടുത്തി സംസ്കൃതപദപ്രയോഗം കൊണ്ട് മോടികൂട്ടി മലയാളഭാഷയ്ക്കു നവചൈതന്യം പ്രദാനം ചെയ്തവരാണ് നിരണം കവികൾ.
അക്കാലത്തെ മണിപ്രവാളകവിതകൾക്കൊപ്പമായ അന്തസ്സും മാന്യതയും ഇവരുടെ കൃതികൾക്കുണ്ട്.
ചെറുശ്ശേരി നമ്പൂതിരി
കണ്ണശ്ശപ്പണിക്കർക്കുശേഷം ഭാഷാപദ്യസാഹിത്യത്തിന്റെ ഗാനശാഖയെ ഏറ്റവും അധികം പരിപോഷിപ്പിച്ചിട്ടുള്ളത് ചെറുശ്ശേരി നമ്പൂതിരിയാണ്.
‘ കൃഷ്ണഗാഥ ‘ അല്ലെങ്കിൽ ‘ കൃഷ്ണപ്പാട്ട് ‘ ആണ് ഇദ്ദേഹത്തിന്റെ പ്രസിദ്ധമായ കൃതി.
സാഹിത്യപഞ്ചാനനൻ പി.കെ നാരായണപിള്ളയുടെ അഭിപ്രായം കേൾക്കുക “കേരളഭാഷാവനിതയ്ക്കുള്ള ആഭരണങ്ങളിൽ ഏറ്റവും പഴക്കവും തിളക്കവും കൂടുന്ന ഒന്നാണ് കൃഷ്ണഗാഥ ”.
മണിപ്രവാളകാലത്ത് കേവലം വർണനകളിൽ ഒതുങ്ങിനിന്ന സാഹിത്യത്തെ ഭക്തിപ്രസ്ഥാനത്തിലേക്ക് നയിച്ചത് ചെറുശ്ശേരിയാണ്.
എഴുത്തച്ഛൻ
എഴുത്തച്ഛനാണ് ആധുനിക മലയാള ഭാഷയുടെ പിതാവ്.
മലയാള ഭാഷാഭേദങ്ങൾ
മലയാള വാമൊഴി പ്രയോഗത്തിൽ ഉപയോഗിച്ച് വരുന്ന വ്യത്യസ്തമായ ശൈലികൾ എന്നതാണ് മലയാള ഭാഷാഭേദങ്ങൾ എന്ന പദം കൊണ്ട് അർത്ഥമാക്കുന്നത്.
പ്രദേശങ്ങൾക്കനുസൃതമായും (ഉദാ : തിരുവനന്തപുരം മലയാളം, തൃശ്ശൂർ മലയാളം) മത സാംസ്കാരിക സ്വാധീനം കൊണ്ടും (ഉദാ: മാപ്പിള മലയാളം, നമ്പൂതിരി മലയാളം) മലയാള വാമൊഴിയിൽ വ്യത്യാസങ്ങൾ കണ്ടു വരുന്നു.
ദേശഭേദങ്ങൾ
കേരളത്തിലെ ഓരോ പ്രദേശത്തുമുള്ള മലയാളം, ഉച്ചാരണരീതിയിലുള്ള വ്യത്യാസംകൊണ്ടും ചില വാക്കുകളുടെ പ്രയോഗംകൊണ്ടും, മറ്റുപ്രദേശങ്ങളിലെ 'മലയാളങ്ങളി'ൽനിന്നു ഭിന്നമാണ്.
പ്രാദേശികമായ ഉച്ചാരണരീതിഭേദങ്ങൾ പരിചയമുണ്ടെങ്കിൽ, ഒരാളിന്റെ ഉച്ചാരണരീതിശ്രദ്ധിച്ച് ഏതുപ്രദേശക്കാരനാണ് അയാൾ എന്നു മിക്കവാറും പറയാം.
ചിലസ്ഥലങ്ങളിൽ അതിഥികൾ ചെല്ലുമ്പോൾ വീട്ടുകാർ 'വരൂ, ഇരിക്കൂ' എന്നു പറയും.
ചിലയിടങ്ങളിൽ 'വന്നാട്ടെ, ഇരുന്നാട്ടെ' എന്നാണ്.  'വരണം, ഇരിക്കണം' എന്നും 'ബരി, ഇരിക്കി' എന്നും പറയുന്ന സ്ഥലങ്ങളുണ്ട്.
കേരളത്തിന്റെ വടക്കേ അറ്റം തൊട്ട് തെക്കേ അറ്റം വരെ സഞ്ചരിച്ചാൽ പല തരത്തിലുള്ള മലയാളം കേൾക്കുവാൻ സാധിക്കും. 'എന്ത്?'
, 'എന്താ?'
എന്നീ ചോദ്യങ്ങളും 'ആണോ' എന്ന ചോദ്യവും പല ജില്ലകളിലും ചോദിക്കുന്ന രീതി നോക്കാം.
ഭാഷാഭേദങ്ങൾ എന്ത്?
എന്താ ഇത്?
ആണോ?
വരുകയില്ല തിരുവനന്തപുരം എന്തര്?
/എന്തോന്ന്?
എന്തരാണ്?
/എന്തോന്നാണ്?
എന്തരാണിത്?
/എന്തോന്നാണിത്?
തന്നെ?
പെയ്യോ?
/പോയാ?
വരില്ല/വരൂല്ല കൊല്ലം എന്ത്?
എന്തുവാ?
എന്തോന്നാ?
എന്തുവാ ഇത്?
എന്തോന്നാ ഇത്?
ആന്നോ?
വരത്തില്ല പത്തനംതിട്ട എന്നത്?
എന്നതാ?
എന്നതാ ഇത്?
വരുകേല ആലപ്പുഴ പോയോ?
വരൂല്ല കോട്ടയം എന്നാ?
എന്നതാന്നേ ഇത്?
വരത്തില്ല എറണാകുളം എന്ത്?
എന്താണ്?
എന്താണിത്?
അതെയോ?
വരില്ല തൃശൂർ എന്തൂട്ട്?
എന്തൂട്ടാ?
എന്തൂട്ടാത്?
അതേ?
വരില്ല പാലക്കാട് (കിഴക്കൻ പ്രദേശങ്ങൾ) എ'ന്ത് എ'ന്താത് വെരില്ല്യ വള്ളുവനാടൻ മലയാളം (പാലക്കാട്-ഒറ്റപ്പാലം, പട്ടാമ്പി, മലപ്പുറം-പെരിന്തൽമണ്ണ, പൊന്നാനി) എന്ത്?
എന്ത്യേ?
എന്തായിത്?
അത്യോ?
പോയീര്ന്നോ?
വരില്യ ഏറനാടൻ മലയാളം (മലപ്പുറം-മഞ്ചേരി) എത്ത്?
എത്താ?
എത്താത്?
പോയീന്നാ?
ബെരൂല കോഴിക്കോട് എന്ത്ന്നാ എന്തേന്?
പോയിനാ?
വയനാട് കണ്ണൂർ എന്ത്ന്ന് എന്ത്‌ന്നാ?
എന്ത്‌ന്നാത്?
അതെയാ പോയിനാ വെരൂല കാസർകോട് എന്ത്‍ന്നപ്പ എന്നാപ്പ എന്നാനിതു അത്യാ പോയിറ്റെ ബെരൂല്ല
കൂടാതെ ഓരോ ജില്ലയിലും പ്രാദേശികമായ അടിസ്ഥാനത്തിൽ മാറ്റങ്ങൾ ഉണ്ടായേക്കാം.
മത സാംസ്കാരിക സ്വാധീനം
ഫ്യൂഡൽ കേരളത്തിൽ ഓരോ സമുദായത്തിനും തങ്ങളുടേതായ വാമൊഴി ശൈലി ഉണ്ടായിരുന്നു. 'ഞാൻ' എന്ന പദം കീഴാളർ ഉപയോഗിച്ചിരുന്നില്ല പകരം, 'അടിയൻ','ഏൻ' എന്നെല്ലാം പ്രയോഗിച്ച് വന്നു.
തമ്പുരാക്കന്മാരും നമ്പൂതിരിമാരും 'നാം' എന്ന് സ്വയം അഭിസംബോധന ചെയ്തു.
മുസ്ലീം സമുദായക്കാർ 'ഞമ്മൾ' എന്ന പദമായിരുന്നു ഉപയോഗിച്ചിരുന്നത്.
ഇന്ന് ഇത്തരം പദങ്ങളുടെ പ്രയോഗം വിരളമാണ്.
നാടകം, നോവൽ, ചെറുകഥ, സിനിമ എന്നീ സാഹിത്യരൂപങ്ങളിൽ സംഭാഷണങ്ങൾക്ക് മുഖ്യസ്ഥാനമുള്ളതിനാൽ അവയിൽ പ്രാദേശികപ്രയോഗങ്ങൾ ധാരാളം വരും.
എന്നാൽ, പ്രഭാഷണങ്ങളിലും ലേഖനങ്ങളിലും പ്രാദേശികപ്രയോഗങ്ങൾ മിക്കവാറും ഒഴിവാക്കുകയും പരക്കെ അംഗീകാരമുള്ള പ്രയോഗങ്ങൾ സ്വീകരിക്കുകയുമാണ് ചെയ്യാറുള്ളത്.
ഇതും കാണുക മലയാളം ഉപഭാഷ മലയാളികൾ ദക്ഷിണേഷ്യൻ ഉപഭൂഖണ്ഡ ചരിത്രത്തെകുറിച്ചുള്ള ഒരു അനുഭാവ്യചിത്രീകരണം അവലംബം
മലയാള നോവൽ ഇംഗ്ലീഷ് വിലാസം https://ml.wikipedia.org/wiki/Malayalam_novel
മലയാള സാഹിത്യത്തിലെ ഒരു പ്രധാന ഭാഗമാണ് മലയാളം നോവൽ.
ആദ്യകാല നോവലുകൾ
ഭാഷയിൽ ആദ്യം ഗ്രന്ഥരൂപം പൂണ്ട നോവൽ ജോസഫ് പീറ്റ് എന്ന മിഷണറി തർജമ ചെയിത കാതറൈൻ മുല്ലെൻസിന്റെ ഫുൽമോനി എന്നും കോരുണ എന്നും പേരായ രണ്ടു സ്ത്രീകളുടെ കഥ (1854) ആണ്.
മലയാളത്തിലെ ആദ്യ നോവലായി പരിഗണിക്കപ്പെടുന്നത് അപ്പു നെടുങ്ങാടി രചിച്ച കുന്ദലതയാണ് (1887).
ഒരു പ്രധാന നോവൽ ആയി കണക്കാക്കപ്പെടുന്നില്ലെങ്കിലും മലയാള ഭാഷയിലെ ആദ്യ നോവൽ എന്ന പ്രതാപം ഈ നോവലിനുണ്ട്.
ഒരു കേരളീയൻ എഴുതിയ ആദ്യ നോവലും മലബാർ മേഖലയിൽ പ്രസിദ്ധീകരിച്ച ആദ്യ നോവലും കൂടിയായിരുന്നു ഇത്.
കലിംഗസാമ്രാജ്യത്തിലെ രാജാവിന്റെ മകളായ കുന്ദലതയെ കേന്ദ്രീകരിച്ചുള്ള ഒരു ചരിത്ര വിവരണമായിരുന്നു ഈ നോവൽ.